b'\n_START_ARTICLE_\nGrenaa Strand\n_START_PARAGRAPH_\nGrenaa Strand midt p\xc3\xa5 Djurslands \xc3\xb8stkyst i \xc3\x98stjylland, starter ved Grenaa Havn, og str\xc3\xa6kker sig 6 kilometer mod syd. De sidste 1,5 kilometer af stranden er \xc3\xb8de, og g\xc3\xa5r ved n\xc3\xa6sset Havknude over i en stenstrand, der forts\xc3\xa6tter ned langs Djurslands \xc3\xb8stkyst, og er kendt blandt lystfiskere.\n_START_SECTION_\nRekreativt\n_START_PARAGRAPH_\nDer er en del sommerhuse i baglandet, og stranden fungerer som rekreativt omr\xc3\xa5de herfor og for Grenaa by. Som \xc3\xb8stvendt kyst er stranden i l\xc3\xa6 for den fremherskende vestenvind, hvilket \xc3\xb8ger antallet af gode badedage. Grenaa Strand har desuden et bagland af klitter med gryder, hvor der er l\xc3\xa6, hvis det er for koldt at ligge p\xc3\xa5 selve stranden. Katholm Strandvej g\xc3\xa5r parallelt med Grenaa Strand, og giver kort g\xc3\xa5afstand til vandet.'